दस चक्रों की दंतकथा हज़ारों सालों से सुनाई जा रही है।
हर पीढ़ी के साथ यह कहानी बढ़ती जा रही है।
लेकिन इसके केंद्र में हमेशा एक आदमी होता है।
कुछ कहते हैं कि उसे वे चक्र किसी खाई में मिले या किसी कब्र से चुराए थे।
उन्होंने उसे देवताओं जैसी शक्ति दी,
और शाश्वत जीवन की नेमत भी।
वह उन्हें भलाई के लिए इस्तेमाल कर सकता था।
पर उसे बस...
ताकत चाहिए थी।
उसने अपनी सेना को टेन रिंग्स का नाम दिया।
आने वाली सदियों में, वे दुनिया के हर कोने में फैल गए।
वे सायों में रहते थे...
उन्होंने सरकारें गिरा दीं...
और इतिहास का रुख बदल दिया।
वह एक हज़ार सालों तक पैसे और ताकत के पीछे भागता रहा।
पर उसकी यह ललक खत्म नहीं हुई।
क्या तुमने ता लो की दंतकथा सुनी है?
एक छुपा हुआ गाँव जहाँ पौराणिक जीव और प्राचीन जादू है।
जहाँ के लोग देवताओं के एक मार्शल आर्ट का अभ्यास करते हैं।
मैं उसे ढूँढ़ना चाहता हूँ।
ज़रूर। मैं किसी खोजी को भेज दूँगा जो उसके बारे में पता लगाएगा
और जानकारी लेकर आएगा।
मैं अभी जाना चाहता हूँ।
यह जंगल...
...चल रहा है।
उसके लिए इस पृथ्वी पर अब ऐसा कुछ नहीं था जो जीतना बाकी हो।
और तब वह मेरे घर आया।
ता लो का प्रवेश द्वार कहाँ है?
तुम हमारे गाँव में नहीं आ सकते।
तुम नहीं जानती कि तुम किससे बात कर रही हो।
मुझे परवाह नहीं है कि तुम कौन हो।
अभी वापस चले जाओगे तो मैं तुम्हें नुकसान नहीं पहुँचाऊँगी।
बस यही कर सकते हो?
उस दिन तुम्हारे पिता से पहली बार मेरी मुलाकात हुई।
मैंने कभी सोचा भी नहीं था कि मुझे उससे प्यार हो जाएगा।
लेकिन प्यार ने कुछ और ही सोच रखा था।
शांग ची,
चक्रों की दंतकथा के बारे में तुम्हें और बहुत कुछ जानना है,
पर वह तुम बड़े होने के बाद जानोगे।
अगर पापा के चक्र इतने ताकतवर थे, तो आपने उन्हें हराया कैसे?
मैं जहाँ की रहने वाली हूँ, वहाँ महान रक्षक का जादू हमारी रक्षा करता है।
जब तुम्हारे पास हमारे ड्रैगन जैसा दिल होगा,
तो तुम बहुत से बेमिसाल काम कर सकोगे।
क्या आप अभी भी वे चीज़ें कर सकती हैं?
मैंने हमारे ड्रैगन के साथ ता लो में उन शक्तियों को छोड़ दिया था,
और उसके बदले में मुझे जो मिला, वह उससे कहीं बेहतर है।
मैं तुम्हें यह देना चाहती हूँ।
अगर तुम कभी भटक गए,
तो घर की राह ढूँढ़ने में यह तुम्हारी मदद करेगा।
यह याद रखोगे न?
वर्तमान दिन
ठीक है।
1045 यूक्लिड एवेन्यू सैन फ्रांसिस्को सीए 94118 - मकाऊ चीन
हैलो, सर, फ़ेयरमोंट में आपका स्वागत है...
गाड़ी मैं चलाऊँगी।
नहीं, तुम नहीं... केटी।
ए, यहाँ वापस जाओ।
चाबी मुझे दो।
प्लीज़ दरवाज़ा खोलो।
हे भगवान।
बाहर निकलो।
तुम अंदर बैठो!
अगर इसे कुछ हो गया, तो हमारी नौकरी चली जाएगी
और ताउम्र इसका कर्ज़ चुकाते रहेंगे।
चलो भी। इस कार को कुछ नहीं होगा।
मैं एशिया की जेफ़ गोर्डन हूँ।
मुझे नहीं पता कि वह कौन है।
नैसकार इतिहास में सबसे अधिक जीत हासिल करने वाला बंदा?
प्लीज़ कार से बाहर निकलो।
शॉन,
हम दस साल से दोस्त हैं, ठीक है?
तुम्हें पता है मैं बेवकूफ़ नहीं हूँ।
प्लीज़, बैठ जाओ। मैं धीरे चलाऊँगी।
केटी, देखो...
हाई स्कूल में पहली मुलाकात के बाद ही समझ गया कि केटी मुसीबत से कम नहीं।
अलग-अलग वजहों से मुझे बहुत चिढ़ाते थे, हम सबको चिढ़ाया जाता था।
और मैं उसी दौरान अमेरिका आया था, तो मेरी अंग्रेज़ी भी कमज़ोर थी,
और एक दिन खाना खाने जा रहा था
जब एक पहलवान जैसा लड़का हॉल के छोर से चिल्लाकर मुझसे बोला,
"क्या हाल है, गंगनम स्टाइल?"
तो मैं भी जवाब में चिल्लाया, "मैं कोरियाई नहीं हूँ, गधे।"
और जैसे ही मैं वहाँ पहुँची, मैंने उसे अपना बैग पटकते देखा,
और वह इसे धमका रहा था...
और वह मुझे मुक्का मारने ही वाला था
कि केटी न जाने कहाँ से आ गई
और हम दोनों ने बीच में खड़ी होकर "होटल कैलिफ़ोर्निया" गाना गाने लग गई।
क्या?
इसे उलझाने की कला कहते हैं। बेवकूफ़ों पर हमेशा काम कर जाती है।
और इस तरह हम मिले।
फिर मैं इसे पार्किंग लॉट में ले गई...
और फिर इसने बताया कि इसने उस लड़के की मस्टैंग की चाबी भी उड़ा ली।
हाँ, हम एक सैर पर निकल गए।
और तुम्हारी बीवी भी कार में थी।
हाँ। तुम भी साथ थी।
क्या?
मैं बस पिछली सीट पर बैठी थी।
-वह कार का ही हिस्सा होता है। -वह भी कार का हिस्सा होता है।
तुमने यह कहानी कभी बताई क्यों नहीं?
पता है, वकील बनने से पहले यह लड़की बहुत ज़बरदस्त थी।
तो बदल क्यों गई?
मैं बड़ी हो गई।
इसका क्या मतलब हुआ?
हाँ, क्या मतलब हुआ?
यही कि शायद एक समय आता है जब ऐसे सैर-सपाटे बंद कर देते हैं
और अपनी पूरी काबिलियत के हिसाब से जीने के बारे में सोचना पड़ता है।
प्लीज़ कह दो कि मज़ाक कर रही हो, सू।
देखो,
हम ऐसी दुनिया में रहते हैं
जहाँ आधी आबादी किसी भी पल गायब हो सकती है।
ज़िंदगी बहुत छोटी और नाज़ुक है।
केटी, तुम एक वैले ड्राइवर हो जब कि बर्कली से ऑनर्स डिग्री है
और शॉन चार भाषाएँ बोल सकता है।
मैंने तुमसे ज़्यादा प्रतिभाशाली लोग कहीं नहीं देखे।
पर समझ नहीं आता कि तुम यह काबिलियत इस्तेमाल करने से डरते क्यों हो।
बाप रे।
तुम मेरी माँ की तरह बोल रही हो। और तुम
कुछ हद तक उनके जैसे कपड़े भी पहनती हो।
ये कपड़े कहाँ से लिए, टैलबट्स से?
हम बड़े होने से बचकर भाग नहीं रहे।
अपनी पसंद की नौकरी करने को भागना कैसे कह सकते हैं?
हाँ, यह एकदम बेतुकी बात है।
मतलब, वैले पार्किंग आसान होती है क्या?
यह तो सबसे मुश्किल काम है। बातों का सलीका, गाड़ी चलाना आना चाहिए...
सू तो पैरलल पार्किंग भी नहीं कर पाती।
खैर, आधी रात हो गई है। हमें सुबह जल्दी काम पर जाना है।
हमें ज़िम्मेदार बनना चाहिए, जाकर सो जाना चाहिए।
हाँ, हम ज़िम्मेदार बन सकते हैं। यह कर सकते हैं।
या...
गोर्मे डिम सम एंड कैफ़े
ब्लिप के बाद घबराहट होती है? आप अकेले नहीं हैं।
राष्ट्रीय ब्लिप सपोर्ट हॉटलाइन ब्लिपसिंक
गुड मॉर्निंग, मिसेज़ चेन।
अभी वह तैयार नहीं है।
आओ, तब तक कॉफ़ी पी लो।
केटी, शॉन आ गया है।
हाँ, माँ, एक मिनट में आई।
रेइहुआ, तुम्हें दुकान में सामान लगाने में पापा की मदद करनी है।
माँ, मुझसे भूखे पेट काम नहीं होता, मेरे पैरों में दर्द होने लगता है।
रोज़ यहाँ बस खाना खाने आने की बजाय शॉन थोड़ी मदद भी कर सकता है।
मुझे मदद करके खुशी होगी।
नहीं, यह रेइहुआ का काम है, उसे करने दो।
वाइपो।
यह कुर्सी वाइगोंग की है।
माफ़ कीजिएगा।
इस साल मृतक दिवस पर उन्हें उनकी सारी पसंदीदा चीज़ें मिलेंगी।
आपको यकीन है कि वाइगोंग स्वर्ग में चिप्स और सिगरेट ले जा सकते हैं?
वह कुछ भी ले जा सकते हैं।
पिछले साल मैंने उनकी कब्र पर व्हिस्की की एक बोतल रखी थी...
और अगली सुबह तक वह गायब हो गई थी।
मुझे पता है तुम बच्चे इसे बेवकूफ़ी मानते हो।
हमें यह बेवकूफ़ी नहीं लगती, वाइपो।
हम बस इतना जानते हैं कि वाइगोंग चाहते कि आप ज़िंदगी में आगे बढ़ें, खुश रहें।
"आगे बढ़ना" अमेरिकियों का नज़रिया है।
आप अमेरिकी हैं, माँ! यह मत भूलिए।
शॉन,
क्या मेरी बेटी ने किसी नई नौकरी के लिए आवेदन दिया?
इसे अपनी नौकरी बहुत पसंद है।
हम दोनों को पसंद है।
वाइगोंग हूनान से यहाँ इसलिए नहीं आए थे
कि तुम कार पार्क करके अपना गुज़ारा चलाओ।
इसी बात से याद आया, कहीं हमारी बस न छूट जाए।
मेरी बकवास नौकरी के लिए माफ़ कीजिएगा।
और कल देर रात तक बाहर रहकर ज़िंदगी के मज़े लेने के लिए भी।
पर एक दिन आपको मुझ पर नाज़ होगा, यह मेरा वादा है।
मुझे तुम पर नाज़ है, बहन।
कार पार्क करना बहुत मुश्किल काम है।
शुक्रिया, भाई।
शायद एक दिन तुम भी ड्राइविंग टेस्ट पास करके मेरी तरह मज़े से जियोगे।
चलो, शॉन, चलते हैं।
तुम दोनों शादी कब करोगे?
वाइपो, हम बस दोस्त हैं।
ठीक है। जाओ।
1 कैलिफ़ोर्निया
देखो। वह देखो। उस लड़की को देखो।
वह बस में बैठकर शोध पत्र लिख रही है।
तो?
मेरी माँ सोचती है कि काश ऐसी बेटी उनकी कोख से पैदा हुई होती।
इसकी ओर से मैं माफ़ी माँगता हूँ।
कैसे हो?
वह पेंडेंट मुझे दे दोगे,
तो किसी को कुछ नहीं होगा।
क्या तुम इस आदमी को जानते हो?
पता नहीं तुम क्या बोल रहे हो, यार।
ए! दूर हटो!
तेरी परेशानी क्या है, कमीने?
मुझे कोई लड़ाई-झगड़ा नहीं करना।
तो हमें वह पेंडेंट दे दो!
तुमने गलत आदमी को पकड़ लिया है!
इसे देखकर लगता है कि यह लड़ सकता है? चलो भी, यार!
तुम ठीक हो?
क्या हाल है, दोस्तो? मैं हूँ तुम्हारा दोस्त क्लेव
और एक बस से लाइव बात कर रहा हूँ।
मैंने बचपन में थोड़ा-बहुत मार्शल आर्ट्स सीखा था
तो मैं इस लड़ाई को देखते-देखते इसे अंक भी दूँगा।
बाप रे।
तुम हो कौन?
तुम इसे संभाल लोगे, यार!
गलती हो गई।
नहीं!
माफ़ करना।
आखिर यह हो क्या रहा है?
तुम्हें इस वक्त यह बात करनी है?
बस ड्राइवर घायल हो गया है।
मैं बस चलाने की कोशिश नहीं करूँगा।
जब भी बस चलाने की कोशिश करता हूँ, सब मुझ पर चिल्लाने लगते हैं।
जा, साले सनकी!
दरवाज़ा खोलो प्लीज़!
पिछला हिस्सा टूटकर अलग होने वाला है।
मेरा इशारा मिलते ही बस अचानक से दाईं ओर मोड़ देना।
कैसा इशारा?
सब आगे की ओर जाओ!
जाओ! जाओ।
क्या हाल है? क्या हाल है?
अब जो होगा, तुम और तुम्हारी बहन उसी के काबिल हो।
स्टॉप पर रोकें
एसएफ़सी सैनिटेशन हम शहर को साफ़ रखेंगे
सब पकड़कर बैठो!
हे भगवान।
हे भगवान!
गिराडेली स्क्वेर
माफ़ करना।
हमने साथ मिलकर अच्छा काम किया।
शॉन। ए।
मुझे बताओ कि आखिर चल क्या रहा है।
क्या कर रहे हो? तुम कहाँ जा रहे हो?
-मकाऊ। -मकाऊ?
अब वे मेरी बहन के पीछे जाएँगे और मुझे उनसे पहले उस तक पहुँचना है।
तुम्हारी एक बहन भी है?
मुझे पता है समझ नहीं आ रहा होगा। मैं वापस आकर सब समझाता हूँ, पक्का।
नहीं।
हरगिज़ नहीं।
यह क्या बकवास है!
मैंने अपनी आधी ज़िंदगी तुम्हारे साथ बिताई है।
पता है कुछ चीज़ों पर बात नहीं करना चाहते, मैं ज़ोर भी नहीं देती।
पर तलवार के हाथ वाले उस आदमी ने
हमारी बस के टुकड़े-टुकड़े कर दिए, शॉन!
आखिर तुम हो कौन?
मेरी बहन ने कुछ महीने पहले मुझे यह भेजा था।
मेरे खयाल से यह उसका पता है।
उन आदमियों को मेरे पापा ने भेजा था।
क्या?
अगर उन्होंने उसे चोट पहुँचाई...
माफ़ करना, पर मुझे जाना होगा।
ठीक है।
मुझे प्लेन में सब समझा देना।
क्या? नहीं, केटी, तुम ऐसे नहीं...
मुझे प्लेन में सब समझा देना, शॉन!
माँ की मौत के बाद
पापा ने मेरी ट्रेनिंग शुरू की।
सूरज उगने से लेकर ढलने तक
मुझे हत्या करने के हर मुमकिन तरीके सिखाए जाते।
चौदह साल का होते-होते
मैं भूलने लगा था कि उनकी मौत से पहले मेरी ज़िंदगी कैसी थी।
उस उम्र में उन्होंने मुझे मेरे पहले काम पर भेजा।
मैं उनका हर आदेश पूरा करने के लिए तैयार था।
अगर वह मुझसे दुनिया जला डालने को कहते, तो मैं वह भी कर देता...
गोश्त या शाकाहारी खाना?
चिकन खत्म हो गया है, तो बस गोश्त या शाकाहारी खाना ही है।
शाकाहारी खाना अच्छा रहेगा।
हाँ, मेरे लिए भी।
-ठीक है। -शुक्रिया।
तो...
शाकाहारी खाना भी खत्म हो गया है।
अब बस गोश्त बचा है।
गोश्त। क्योंकि आपके पास अब बस वही है, है न?
-ठीक है, आपके लिए गोश्त। -हाँ।
-और... -गोश्त।
और गोश्त।
दो प्लेट गोश्त।
क्या तुमने वह काम पूरा किया?
मुझे पता था कि मैं उनके पास वापस नहीं जा सकता, इसलिए मैं
भाग गया।
पता है कि तुम्हें बहुत कुछ एक साथ बता दिया।
तुम्हारी माँ के बारे में जानकर अफ़सोस हुआ।
शायद मुझे यह भी बता देना चाहिए कि मेरा असली नाम शॉन नहीं है।
क्या?
तो क्या है?
मेरा नाम शांग ची है।
शॉन-ची।
नहीं। शांग ची।
शॉन-ची।
शांग।
-शॉन। -शांग।
शान।
शा-न-ग। शांग।
शांग?
हाँ।
तुमने अपना नाम शांग से बदलकर शॉन रख लिया?
हाँ, मैं नहीं... हाँ।
पता नहीं तुम्हारे पापा ने तुम्हें ढूँढ़ा कैसे।
ठीक है, मैं 15 साल का था। समझी?
क्या सोचकर नाम बदल रहे थे? तुम्हें सबसे छिपकर रहना है।
-ठीक है। -और तुम्हारा नाम है माइकल
और नाम बदलकर माइशेल रख लो।
ऐसा नहीं हुआ था।
जैसे, "हैलो, मेरा नाम जीना है। मुझे छिपना है। मेरा नया नाम जाइना है।"
सुनाई नहीं दे रहा। माफ़ करना।
हाँ, ठीक है। हाँ, तुम्हें सब सुनाई दे रहा है।
अंदर जाने के लिए यहाँ दस्तखत कीजिए।
मैं अपनी बहन को ढूँढ़ रहा हूँ, शू शाइलिंग।
उसका नाम सुना है?
उसने मुझे यही पता दिया था।
ठीक है।
अच्छा बंदा है।
और यह लिफ़्ट वाकई दमदार है।
हो ही नहीं सकता कि यह बिल्डिंग से निकलकर गिर जाए...
बस वाला हीरो!
तीन दिन में दो मिलियन व्यू मिले हैं, यार!
धत्, यार।
अरे, नहीं।
और तुम वह ड्राइवर हो!
मुझे चीनी ठीक से नहीं आती।
अच्छा, कोई बात नहीं। मुझे ए-बी-सी आती है।
अच्छी बात है।
-मैं जॉन जॉन हूँ। -जॉन जॉन।
गोल्डन ड्रैगर्स क्लब में स्वागत है।
ठीक है, आओ तुम्हें लड़ाई के लिए तैयार करते हैं।
रुको। क्या?
हमारा कई मंचों वाला वैश्विक कार्यक्रम है।
हर लड़ाई को डार्क वेब पर लाइव स्ट्रीम किया जाता है।
हज़ारों दर्शक हर पल दाँव लगाते रहते हैं।
इससे तुम्हारा ब्रैंड एक अलग ही स्तर पर पहुँच जाएगा।
लगता है कोई गलतफ़हमी हुई है।
नकाब वाला बंदा मस्त है।
शुक्रिया!
सब लड़ाइयाँ जीत-जीतकर मुख्य अखाड़े तक पहुँचते हैं, पर ऐसी नामी हस्ती के लिए?
सीधा रास्ता है, यार।
मैं यहाँ से किसी से लड़ने नहीं आया। ठीक है?
मैं अपनी बहन शू शाइलिंग को ढूँढ़ रहा हूँ।
कभी यह नाम नहीं सुना।
आखिरी पल पर हमारा एक फ़ाइटर नहीं आया,
इसलिए अगला नंबर तुम्हारा है।
बहुत खूब, हेलेन।
क्या यह यहाँ पर लड़ेगा?
बिल्कुल नहीं। ये तो छोटी-मोटी लड़ाइयाँ हैं।
तुम वहाँ पर लड़ोगे।
इससे बहुत दर्द हुआ, एमील।
बताऊँ कि कैसा महसूस होता है?
वोंग! वोंग! वोंग!
शाबाश, वोंग!
मैं हमेशा एशियाई बंदे पर दाँव लगाता हूँ।
हे भगवान।
देखो, मैं वहाँ नहीं जाने वाला, समझे?
मैं तो बस...
अब पीछे नहीं हट सकते। तुम पहले ही हाँ कर चुके हो, यार।
-क्या? -तुमने अभी करार पर दस्तखत किए हैं, याद है?
तुम्हारा नाम रोस्टर में है।
दाँव पर दाँव लग रहे हैं।
-सच में? हमें कितना हिस्सा मिलेगा? -अरे, बहुत बड़ा है।
उससे कोई फ़र्क नहीं पड़ता।
फ़र्क पड़ता है।
तुम पाँच हत्यारों और एक रोमेनियन पहलवान से लड़े थे जिसके हाथ की जगह तलवार थी,
वह भी चलती हुई बस पर।
यह तो बस एक बंदा है।
जाकर लड़ लो।
फिर हम सबको पैसे मिल जाएँगे,
फिर तुम जिसे ढूँढ़ रहे हो, उसे ढूँढ़ने में मैं तुम्हारी मदद करूँगा।
चलो भी। तुम यह कर सकते हो।
-तुम यह कर सकते हो। -घबराओ मत।
शुक्रिया।
-हाँ। -हाँ।
जबड़ा कैसा है?
अब शायद तुम अपने घूँसों पर काबू रखोगे जैसा कि हमने अभ्यास किया था।
कमाल का बंदा है।
अब अपनी शर्ट उतारो।
देवियो और सज्जनो, अब वह लड़ाई जिसका इंतज़ार हम सबको था।
ज़बरदस्त, सनसनीखेज,
दूर सैन फ़्रांसिस्को, यूएसए से
पेश है बस बॉय!
तुम्हारी शर्ट कहाँ गई?
और आज रात उसका मुकाबला होगा
मकाऊ की सबसे खतरनाक हत्यारिन
शू शाइलिंग से!
बहन।
रुको!
यह क्या कर रही हो?
मुझे पता है कि तुम नाराज़ हो।
लेकिन क्या तुम ज़रा मेरी बात सुनोगी?
हमारे पास इसके लिए वक्त नहीं है।
इससे दर्द हुआ होगा।
ज़रा मुझे मारना बंद करोगी?
रुको! मैं तुम्हारी मदद करना चाहता हूँ!
पापा तुम्हें पकड़ने आ रहे हैं।
मैं तुमसे नहीं लड़ूँगा।
तुम्हें वापस नहीं आना चाहिए था।
कभी-कभी जब मैं अभ्यास करती हूँ...
मैं अपनी आँखें बंद कर लेती हूँ,
और लगता है जैसे माँ पास ही हैं।
क्या तुम्हें कभी ऐसा महसूस होता है?
नहीं।
मुझे पता है कि तुम वहाँ क्या करने जा रहे हो।
पता नहीं वह तुमसे माँ के बारे में क्या कहते हैं...
माँ मर चुकी हैं।
प्लीज़ मुझे यहाँ छोड़कर मत जाओ।
मैं तीन दिन में वापस आ जाऊँगा।
शू शाइलिंग, तुम लाजवाब हो!
हम तुमसे प्यार करते हैं, शू शाइलिंग!
तुम इस जगह को चलाती हो?
मैं इसकी मालकिन हूँ।
तुम्हें इतने पैसे कहाँ से मिले?
तुमने मेरे खिलाफ़ शर्त लगाई थी?
नहीं।
हैलो, शाइलिंग। मैं केटी हूँ।
तुम तो एकदम ज़बरदस्त हो। तो जो भी करती हो, वह लाजवाब है।
तुमने वाकई कमाल कर दिया।
मुझे तुम्हारी पैंट पसंद आई।
शुक्रिया। हाँ।
तुम्हें क्या चाहिए?
टेन रिंग्स ने सैन फ़्रांसिस्को में हम पर हमला किया था।
मैंने वीडियो देखा था।
वे मेरा पेंडेंट ले गए।
अब वे तुम्हारा वाला छीनने आ रहे हैं।
पता नहीं वह इनसे क्या करना चाहते हैं
पर हम दोनों जानते हैं कि वह अच्छा नहीं होगा।
पता है इसने जाते वक्त मुझसे क्या कहा था?
"मैं तीन दिन में वापस आ जाऊँगा।"
और तीन दिन के बाद, मैं माँ की समाधि पर जाकर इंतज़ार करती रही।
तीन दिन एक हफ़्ते में बदल गए,
एक हफ़्ता एक महीने में, और एक महीना छह साल में बदल गया।
इतने समय में मुझे समझ आ गया कि अब मुझे इसकी ज़रूरत नहीं है।
मैंने यह जगह अपने बलबूते पर बनाई है।
मुझे तब तुम्हारी ज़रूरत नहीं थी और मुझे अब भी तुम्हारी ज़रूरत नहीं है।
तो तुमने मुझे वह पोस्टकार्ड क्यों भेजा?
कौन सा पोस्टकार्ड?
यह मैंने नहीं भेजा।
कोई पिछला दरवाज़ा है?
शॉन।
ए। ए, दरवाज़ा खोलो!
वह चली गई है, यार।
अब हम क्या करें?
आओ!
हरगिज़ नहीं। भाड़ में जाओ! मैं यह नहीं करूँगी।
अगर हम लिफ़्ट तक पहुँच गए, तो अगली मंज़िल पर जा सकेंगे।
केटी, और कोई रास्ता नहीं है। हमें तुरंत जाना होगा।
एक, दो, तीन।
सीधे उस लिफ़्ट की ओर बढ़ो।
तुम यह कर सकती हो।
मैं उन्हें कुछ देर रोकता हूँ। तुम आगे बढ़ती रहो।
शॉन!
हे भगवान!
मैं आ रहा हूँ!
शॉन!
पकड़े रहना।
पकड़ लिया।
शॉन!
केटी!
तुमने हमें मरने के लिए छोड़ दिया!
अब पता चला कि कैसा लगता है।
उन्हें पेंडेंट क्यों चाहिए...
अमेरिका ने तुम्हें नरमदिल बना दिया है क्या?
उसने पेंडेंट ले लिया!
मैंने अपने आदमियों से कहा था कि वे तुम्हें मार नहीं पाएँगे।
खुशी हुई कि मैं सही साबित हुआ।
मुझे तुम्हारी बहुत याद आई, बेटा।
चलो घर चलते हैं।
मेरा बेटा घर लौट आया है।
लड़कियों को उनके कमरे में ले जाओ।
मैंने इस हफ़्ते बहुत सी डरावनी चीज़ें देखी हैं
पर तुम्हारे पापा तो सबसे कमाल हैं।
क्या वह हमें मार डालेंगे?
बस सिर हिलाना। कुछ मत बोलना। उनका ध्यान भी नहीं जाएगा कि तुम यहाँ हो।
मैं इसी तरह यहाँ जी पाई थी।
क्या वह तुम्हारे साथ हमेशा ऐसे ही पेश आते हैं?
माँ की मौत के बाद से।
बोले कि वह मेरी ओर नहीं देख पाते क्योंकि मैं उन्हें माँ की याद दिलाती हूँ।
मुझे लड़कों के साथ ट्रेनिंग नहीं दी जाती थी।
पर मैं हमेशा उन्हें देखती थी और खुद को उनसे बेहतर करना सिखाती गई।
तुम यहाँ से कब गई?
मैं 16 साल की होने के बाद भाग गई।
जैसे ही समझ आया कि मेरा भाई वापस नहीं आएगा।
तुमने मकाऊ में एक अंडरग्राउंड अखाड़ा बनाया,
वह भी जब तुम बस 16 साल की थी?
पापा अपने साम्राज्य का हिस्सा नहीं बनाएँगे तो मैं अपना साम्राज्य खुद खड़ा करूँगी।
बिल्कुल।
शांग ची।
इतना काफ़ी है।
क्या तुम अंग्रेजी का अभ्यास कर रहे हो?
हाँ।
तुम्हें अपने शरीर के साथ अपने दिमाग को भी मज़बूत करना होगा।
अगर तुम चाहते हो कि एक दिन ये तुम्हारे हो जाएँ,
तो यह साबित करके दिखाओ कि तुममें इन्हें संभालने की ताकत है।
आपने मुझे कैसे ढूँढ़ा?
मुझे हमेशा पता होता है कि मेरे बच्चे कहाँ हैं।
तुम्हें अपने हिसाब से जीने के लिए दस साल दिए, पर तुमने क्या हासिल किया?
अब वक्त आ गया है कि तुम मेरे साथ रहकर अपनी जगह संभालो।
यह नहीं होने वाला।
अमेरिकी लड़की।
इसका नाम केटी है।
तुम्हारा चीनी नाम क्या है?
रुइवेन।
नाम बहुत पाक होते हैं, रुइवेन।
वे हमें न सिर्फ़ खुद से जोड़ते हैं, बल्कि हमारे पूर्वजों से भी जोड़ते हैं।
एक मज़ेदार कहानी है।
कुछ साल पहले, अमेरिका के एक आतंकवादी को तुम्हारे देश को घुटनों पर लाने के लिए
एक खौफ़नाक हौवा चाहिए था।
तो उसने टेन रिंग्स को काम सौंपा। मेरे टेन रिंग्स को।
पर चूँकि वह मेरा असली नाम नहीं जानता था, उसने एक नया नाम रख दिया।
पता है उसने क्या नाम रखा?
द मैंडरिन।
उसने अपनी सबसे बड़ी ताकत को एक चिकन डिश का नाम दिया।
और वह कारगर रहा।
अमेरिका डर से थरथरा उठा।
एक नारंगी से।
सच्चाई यह है
कि सारी ज़िंदगी मेरे कई नाम रहे हैं।
शहंशाह, मास्टर ख़ान, पृथ्वी पर सबसे खतरनाक आदमी।
सालों तक, मुझे लगा कि मैं बस यही सब हूँ।
लेकिन जब मैं इनकी माँ से मिला,
सब कुछ बदल गया।
उसने मुझे मेरा वह हिस्सा दिखाया जिसके बारे में मुझे खुद खबर नहीं थी।
लगा जैसे मैं पहली बार दुनिया को देख रहा था।
उसने मेरे साथ रहने के लिए सब कुछ छोड़ दिया।
और मैंने भी।
पता है यहाँ कौन है?
बोलो, "हैलो, मेरी बहना!"
इतने सालों बाद, मुझे आखिरकार वह मिला
जिसके लिए मुझे बूढ़ा होना गँवारा था।
मेरा असली नाम वेनवु है।
सिर्फ़ वही मुझे इस नाम से पुकारती थी।
और उसकी मौत के बाद,
मैं सालों तक कहीं खो सा गया।
लेकिन अब मैं खोया हुआ नहीं हूँ।
जब तुम बच्चे भाग गए,
मैं तुम्हारी माँ से संपर्क करने के लिए इतना बेताब हो गया
कि मैंने फिर से उसके गाँव के बारे में जानने की जी-तोड़ कोशिश शुरू कर दी।
बेमिसाल ता लो।
मुझे गाँव के प्रवेश द्वार का गुप्त रास्ता नहीं मिला
पर यह पता चल गया कि वे क्या छिपा रहे हैं।
उनके पहाड़ों के बीच एक द्वार है।
तुम्हारी माँ वहाँ हमारा इंतज़ार कर रही है।
मुझे पता है कि यह मानना मुश्किल है।
मैं खुद भी उस बात पर यकीन नहीं करता अगर उसने खुद मुझे यह न बताया होता।
आप यह क्या बोल रहे हैं?
मैं यहाँ इस कुर्सी पर बैठा हुआ था,
अपने रीसर्च में खोया हुआ था
जब उसने मुझसे बात की।
लगा जैसे वह इसी कमरे में खड़ी है।
मुझे अपने गालों पर उसकी साँसें और अपनी पीठ पर उसका हाथ महसूस हुआ।
उसने मुझसे कहा कि उसे मेरी मदद चाहिए।
क्या करने के लिए?
उसे उसके लोगों से बचाने के लिए।
जब हमें प्यार हो गया, तो उसकी माँ चाहती थी कि हम ता लो में ही रहें।
उन्होंने वहाँ से सरदारों से इजाज़त माँगी, पर उन्होंने इनकार कर दिया।
उन्होंने कहा कि मैं इस काबिल नहीं हूँ।
वह अभी भी हमारे साथ होती। हम सब वहाँ एक साथ रह रहे होते।
ता लो ने हमारे साथ यह किया।
उन्होंने उसे सज़ा देने के लिए उस द्वार के पीछे बंद कर दिया।
क्या तुम्हें दिख नहीं रहा है?
वह हमारे लिए सुराग छोड़ रही है।
वह चाहती है कि हम उसे ढूँढ़ें,
और घर वापस ले आएँ ताकि हम फिर एक परिवार बन जाएँ।
पापा, माँ जा चुकी हैं।
वह किसी द्वार के पीछे से बात नहीं कर रहीं और न ही हमारे लिए कोई सुराग छोड़ रही हैं।
तो ये क्या हैं?
ता लो जाने वाले रास्ते की रक्षा एक चलती भूलभुलैया करती है।
पर जंगल से बीच से एक सीधा रास्ता है जो साल में बस एक बार खुलता है,
चीमींग जिए पर।
उसे पार करने के लिए तुम्हें पूरा रास्ता और उसके खुलने का सही समय पता होना चाहिए।
अब मैं वे दोनों जानता हूँ।
आज से तीन दिन बाद
हम मेरी पत्नी को उस कैद से छुड़ाएँगे और उसे घर वापस लाएँगे।
इसीलिए तुम यहाँ हो।
उसे वापस लाने में मेरी मदद करने के लिए।
और अगर उन्होंने आपको द्वार खोलने न दिया तो क्या होगा?
हम उसे गाँव को जलाकर खाक कर देंगे।
क्या?
आप इस बकवास खयाल के साथ हमारी माँ के गाँव में नहीं घुस सकते।
पता है यह कितना बड़ा पागलपन...
ए!
तुम मुझे कहाँ ले जा रहे हो?
तुम यह नाटक कब बंद करोगे?
बंद कर दो इन्हें।
कोई बात नहीं, जान।
जल्द ही हम सब साथ होंगे।
तो मुझे अभी कुछ समझ नहीं आ रहा
क्योंकि पहले मुझे लगा था कि तुम्हारे पापा को
किसी थेरापिस्ट से मिलकर मतिभ्रम का इलाज करवाना चाहिए
पर फिर उस ड्रैगन के मुँह से एक जादुई पानी का नक्शा निकल आया
और अब मुझे समझ नहीं आ रहा कि सच क्या है।
उन्होंने तुम्हारी माँ के गाँव के बारे में जो कहा, क्या वह सच है?
वह बचपन में हमें ता लो की कहानियाँ सुनाया करती थीं।
एक अलग आयाम में बसा एक गाँव जहाँ जादुई जीव रहते हैं।
मुझे लगा वह बस एक परीकथा है।
अगर पापा सच बोल रहे हों तो?
कि माँ को उनके ही लोगों ने एक द्वार के पीछे बंद कर दिया है?
इससे भी अजीबोगरीब बातें सच साबित हुई हैं।
देखो, मुझे नहीं पता कि क्या हो रहा है
पर अगर हमें उनसे पहले ता लो पहुँचने का तरीका न मिला,
तो वह हमारे बचे हुए परिवार को भी तबाह कर देंगे।
यह परिवार तो बहुत पहले ही तबाह हो गया था।
यह क्या था?
तुम उस आवाज़ के पास जा रहे हो?
"जगा दो डंकन को दस्तक देकर।
"काश कि ऐसा हो पाता।।
"मैंने जो किया वह नहीं..."
हैलो, बच्चो।
यह कौन सा साल है?
आप कौन हैं?
ट्रेवर? स्लैटरी?
लिवरपूल वाला अभिनेता?
रुको।
क्या तुम गवर्नर के बच्चे हो?
मैं तुम्हारी घर वापसी के भोज के लिए एक एकालाप तैयार कर रहा हूँ।
अरे। वह कहाँ जा रही है?
आप यहाँ नीचे क्या कर रहे हैं?
दरअसल, कुछ समय पहले, मुझे एक आतंकवादी की भूमिका मिली थी।
पता है, दिखावटी, घिसी-पिटी भूमिका है, मैं मानता हूँ।
पर हालात ठीक नहीं थे, समझ रहे हो न?
खैर, निर्माता ने कहा कि वह बीबीसी के लिए काम करता है।
पर किस्मत का खेल देखो, वह खुद एक आतंकवादी था
और मैं कोई भूमिका नहीं निभा रहा था
बल्कि तुम्हारे पिता का एक बेहूदा बहरूपिया बन गया था।
हम सबको अपनी करनी का फल मिलता है।
उस निर्माता को आयरन मैन ने उड़ा दिया, और मैंने सरकारी जेल में सज़ा काटी,
जो मेरे लिए बहुत फ़ायदेमंद रहा। मेरे गुनाह धुल गए, मेरा जुनून फिर जाग उठा।
फिर मेरे पापा आपको जेल से भगा लाए?
बिल्कुल।
आपको मारने के लिए।
बिल्कुल।
पर जब उसके आदमी मारने के लिए मुझे बाँध रहे थे,
मैंने मैकबेथ वाला अपना प्रदर्शन शुरू कर दिया।
"यह कैसी आवाज़ है? जगा दो डंकन को दस्तक देकर। काश कि ऐसा हो पाता..."
उन्हें यह बहुत पसंद आया।
तब से मैं हर हफ़्ते उनके लिए प्रदर्शन करता हूँ।
तो आपको उनका जोकर कह सकते हैं, है न?
चाहो तो तुम्हें भी एक झलक दिखा सकता हूँ। "अंकल, अंकल, अंकल..."
शुक्रिया, ट्रेवर। उसकी ज़रूरत नहीं है।
इस वक्त, हम बस एक रास्ता ढूँढ़...
यह क्या बला है?
क्या...
वह क्या है?
क्या क्या है?
-वह! वह क्या है? -वह!
तुम्हें मॉरिस दिख रहा है?
मॉरिस?
अरे, मॉरिस!
ये तुम्हें देख पा रहे हैं! तुम सच में हो!
अब तक मुझे लगता था कि मुझे भ्रम हो रहा है।
यह तो कमाल की खबर है।
इसका चेहरा कहाँ है?
यह इस बात से थोड़ा भावुक हो जाता है।
ओह। अच्छा?
मॉरिस कहता है कि वह जानता है तुम कौन हो।
यह आपसे बात करता है?
अगर यह मुझसे बात न करता, तो मैं सालों पहले पागल हो चुका होता।
यह मुझे कैसे जानता है?
यह कहता है कि यह तुम्हारी माँ के साथ पला-बढ़ा था। ता लो में।
तुम्हारे पिता इसे किसी जादुई जंगल से उठा लाए थे,
जब वह प्रवेश द्वार की खोज में एक अभियान पर गए थे।
यह चाहता है कि तुम इसे वापस घर ले जाओ।
मैं ज़रूर ले जाता, दोस्त, अगर मुझे रास्ता पता होता।
मेरे पापा कहते हैं कि वह रास्ता साल में बस एक बार खुलता है।
मॉरिस कह रहा है कि वह अभी तुम्हें वहाँ का रास्ता दिखा सकता है।
रास्ता खुलने का इंतज़ार मत करो, यह तुम्हें भूलभुलैया पार करवा सकता है।
लेकिन, और यह बड़ा "लेकिन" है,
वह बहुत खतरनाक है।
कितना खतरनाक है?
कोई उसे ज़िंदा पार नहीं कर पाया है।
लेकिन मॉरिस को 90 प्रतिशत विश्वास है
कि वह हमें सुरक्षित वहाँ ले जा सकता है।
ओह! 19 प्रतिशत।
देखो, मैंने इससे भी बुरे हालातों में इससे भी बेवकूफ़ी भरे काम किए हैं।
पर अगर वह चिड़ी-सुअर सच बोल भी रहा है,
तो भी हम यहाँ बंद...
तुमने कैसे...
पूरे कंपाउंड के नीचे पापा ने सुरंगें बनवा रखी हैं।
पिछली बार भी ऐसे ही भागी थी।
यह सुरंग हमें सीधे गैराज तक ले जाएगी।
रेज़रफ़िस्ट
क्या बात है।
मुझे वह बंदा पसंद आने लगा है।
उस रास्ते से जाकर सामने वाले गेट से निकल जाना।
सीधा रास्ता होना चाहिए। शायद हमारे पास 30 सेकंड होंगे उनके...
एतराज़ तो नहीं है न?
पीछे बैठने पर उल्टी आती है। कार में।
वह मेरी कार है!
हे भगवान।
पकड़कर बैठो।
कोई और रास्ता है?
गैराज के दूसरे छोर पर है।
पर उसे खोलने के लिए उंगलियों के निशान चाहिए।
हमला!
धत्!
पीछे क्या हो रहा है?
पूरी कोशिश कर रहा हूँ।
मना है बायोमेट्रिक दें
गेट के लिए हाथ स्कैन करें।
जल्दी करो!
मैं कोशिश कर रहा हूँ!
गेट के लिए हाथ स्कैन करें।
शॉन!
अनुमति मिल गई।
गेट बंद करें
जब मैं उसे वापस ले आऊँगा, तो वे भी घर लौट आएँगे।
सिपाहियों को युद्ध के लिए तैयार करो।
जी, जनाब।
पहली बार असली कलाकारी देखी।
1968। प्लैनेट ऑफ़ द ऐप्स।
मैं अपनी माँ के साथ सिनेमाघर में बैठा अपनी नज़रों के सामने
असली कलाकारी को रूप लेते देख रहा था।
फ़िल्म के बाद, मैंने उनसे पूछा,
"उन्होंने बंदरों से वह सब कैसे करवाया?"
उन्होंने मेरे बाल सहलाते हुए कहा,
"यह असली नहीं है, बेटा। यह तो बस अभिनय है।"
तभी समझ गया था।
अगर वे बंदरों को इतना अच्छा अभिनय सिखा सकते हैं,
तो सोचो मैं दुनिया को कितना कुछ दे सकता हूँ।
तो आप इसलिए एक्टर बने
क्योंकि आपको लगा कि बंदर ही...
घुड़सवारी कर रहे थे? बिल्कुल। हाँ।
जबकि वे तो बस घुड़सवारी करने का अभिनय कर रहे थे।
सच कहूँ तो मुझे अब भी विश्वास नहीं होता।
अच्छा ही है, यार।
आपको अपना जुनून समझ आ गया और उसे हासिल कर लिया
और आखिरकार उसका इस्तेमाल सरकार को लूटने के लिए किया, पर ठीक है।
हाँ। नहीं, हाँ, शुक्रिया।
यह सब मज़ेदार है पर हमें यहाँ कब तक बैठे रहना होगा?
मॉरिस ने साफ़ कहा है।
आगे जाने के लिए सही वक्त सबसे अहम है।
ठीक है, लेकिन कितना वक्त?
मतलब, कुछ घंटे? दिन?
दोस्तो, मैं तो बस अप्रतिम ज्ञान वाले एक प्राणी का एक क्षणभंगुर ज़रिया हूँ
जो हमारी समझ से कहीं अधिक उन्नत है।
उसे इस अज्ञात ब्रह्मांड में जो दिखता है, महसूस होता है,
वह हमारी इस साधारण समझ से कहीं...
ओह! अब जा सकती हो।
क्या?
चलो। अब आगे जा सकती हो। इसने कहा "जाओ।"
रफ़्तार बढ़ा लो।
क्या? क्यों?
केटी, चलो, जल्दी चलो!
मॉरिस ने कहा, "तीन पर दाएँ काटो।"
क्या?
दो...
कहाँ से दाएँ मुड़ें?
अब।
अब बाएँ।
बस सही जगह पर रहना ज़रूरी है।
-कौन सी जगह? -जहाँ हम अभी हैं।
अगर सही जगह पर न रहे तो क्या होगा?
जंगल हमें खा जाएगा।
खा जाएगा? इसका क्या मतलब है?
यह बोल रहा है कि खा जाएगा। बाएँ मुड़ो।
-पीछे नज़र रखना! -सही जगह पर रहना।
-वह कितनी दूर है? -पाँच मीटर।
-सही जगह पर रहना। -फ़ुट में कितना हुआ?
बहुत पास।
सही जगह पर रहना।
"सही जगह पर रहना," बोलना ज़रा बंद करोगे?
आखिरी दायाँ मोड़, फिर अंत तक सीधे जाना है।
शायद और तेज़ जाना चाहिए।
तो मैं और क्या कर रही हूँ?
हम निकल नहीं पाएँगे।
मैं घर आ रहा हूँ, माँ।
मॉरिस कह रहा है, "शाबाश, दोस्तो।"
अब हमें बस उस झरने के पार जाना है,
फिर हम पहुँच जाएँगे।
हे भगवान।
लगता है वे पंछी आग में झुलस रहे हैं।
सच में?
मॉरिस कह रहा है कि यह सामान्य है।
वे इसके पुराने दोस्त हैं।
यह तो बड़ा अजीब घोड़ा है।
यह मुझे क्यों देख रहा है?
हैलो!
मैं शू शांग ची हूँ।
यह है मेरी बहन, शू शाइलिंग।
हम यिंग ली के बच्चे हैं।
यह है मेरी दोस्त, केटी।
अपनी कार में बैठो और लौट जाओ।
प्लीज़। आप समझ नहीं रहे।
गुआंग बो!
यह क्या कर रहे हो?
अपने हथियार नीचे करो!
शांग ची।
शाइलिंग।
मैं तुम्हारी मौसी हूँ, नान।
मुझे एक अरसे से तुमसे मिलने का इंतज़ार था।
तुम अपनी माँ की तरह दिखते हो।
हैलो, मैं केटी हूँ।
ता लो में तुम्हारा स्वागत है, केटी।
अरे, शुक्रिया।
देखो तो कौन घर लौट आया है!
मुझसे कोई खतरा नहीं है।
मैं तो बस एक कलाकार हूँ।
मॉरिस से पूछ लो।
हमारे पास ज़्यादा समय नहीं है।
हमारे पिता यहाँ आ रहे हैं।
हमारे लोग यहाँ 4,000 से ज़्यादा सालों से हैं
और उस लड़ाई की तैयारी कर रहे हैं जिसके न होने की वे दुआ करते हैं।
हम डार्क गेट के रक्षक हैं
और वहाँ बंद शैतान से इस दुनिया और तुम्हारी दुनिया की रक्षा करते हैं।
हमारे पापा उस गेट को खोलने यहाँ आ रहे हैं।
उन्हें लगता है कि आपने हमारी माँ को वहाँ कैद कर रखा है।
उसे ऐसा क्यों लगता है?
माँ ने उनसे कहा।
कहते हैं माँ की आवाज़ सुनाई देती है और वह मदद माँग रही हैं।
क्या उसने वे चक्र पहन रखे हैं?
माँ की मौत के बाद से उन्होंने चक्र नहीं उतारे।
उनका इससे क्या लेना-देना है?
ता लो का साम्राज्य हमारे इसे छोटे से गाँव से बहुत बड़ा है।
हमारे शहर तुम्हारी दुनिया के हर शहर से बेहतर हैं,
जहाँ की संस्कृति और इतिहास समृद्ध है।
हज़ारों साल पहले,
हमारे लोग शांति और समृद्धि में रहते थे,
पर फिर ड्वेलर-इन-डार्कनेस ने हमला कर दिया।
वह अपनी सेना लेकर आया, और सामने आए हर जीव की आत्मा को खा गया
और हर हत्या के बाद वे और शक्तिशाली होते गए।
हमारे सबसे बड़े शहरों को तबाह करने के बाद
वे तुम्हारी दुनिया का भी यही हाल करने के लिए आ रहे थे।
तुम्हारी दुनिया के द्वार तक पहुँचने से उन्हें रोकने के लिए ता लो के सरदारों ने
अपने सबसे ताकतवर योद्धा भेजे।
पर हमारे पूर्वज उन्हें टक्कर नहीं दे सके।
जब तक खुद महान रक्षक ने
युद्ध में हमारे साथ जुड़कर उसका रुख नहीं बदल दिया।
साथ मिलकर उन्होंने ड्वेलर और उसकी सेना को डार्क गेट के पीछे धकेल दिया
और उसे तालाबंद कर दिया।
तब से महान रक्षक के जादू की शक्ति के साथ
हमारे लोग उस गेट की रक्षा कर रहे हैं
और उस तोहफ़े की भी जो उन्होंने हमें दिया।
ड्रैगन स्केल।
इससे बहुत ज़बरदस्त ढाल बनती है।
तुम्हारे पिता वह पहले इंसान नहीं हैं जो डार्क गेट खोलने यहाँ आ रहे हैं।
इन बीती सदियों में बहुत से लोग कोशिश करके हार चुके हैं
और उन सब में एक बात समान थी।
उन्हें दूसरी ओर की कोई आवाज़ यहाँ खींच लाई थी।
ऐसी आवाज़ जो उनकी सबसे बड़ी इच्छा पूरी करने का वादा करती है।
तो आपको लगता है कि आत्मा-खोर हमारे पापा से बात कर रहे हैं?
वे जानते हैं कि टेन रिंग्स के पास उन्हें मुक्त करने की ताकत है।
यह लीजिए।
इन्हें रेंज में ले जाओ।
क्या? ठीक है।
मैं ये ड्रैगन तीर पहुँचाकर आती हूँ।
तुम ये ड्रैगन तीर पहुँचाने जा रही हो?
हाँ। किसी के तो काम आ जाऊँ।
शुक्रिया।
चलो तुम्हारी माँ से मिलने चलते हैं।
अच्छा लगा कि आप लोगों को पता है कि आप ज़िंदगी में क्या करना चाहते हैं
और सारी ज़िंदगी उस काम में माहिर होने में लगा देते हैं।
काश मैं ऐसी होती।
मैं जैसे ही किसी काम में बेहतर होने लगती हूँ,
वह काम छोड़कर कुछ नया शुरू कर देती हूँ।
पर मैं अपनी हद समझती हूँ
और मैं वह करने में अपना समय बर्बाद नहीं करूँगी
जो बाद में मुझे निराश करेगा। मैं ऐसी नहीं हूँ।
गुआंग बो।
इसे तीर चलाने दो।
अगर तुम कहीं निशाना साधोगी नहीं, तो कहीं निशाना लगेगा भी नहीं।
तुम उसके लिए सब कुछ थे।
वह जानती थी कि एक दिन तुम यहाँ का रास्ता ढूँढ़ लोगे
और तुम्हारे आगमन के लिए उसने मुझसे कुछ तैयार करने को कहा था।
उस जैसी इंसान को खोने के बाद खुद को अकेला महसूस करना मुश्किल नहीं है।
पर तुम अकेले नहीं हो।
तुम इस परिवार के बच्चे हो
और मैं घर पर तुम्हारा स्वागत करती हूँ।
अब तुम अपने पिता के घर पर नहीं हो।
ता लो में, ट्रेनिंग में कोई भेदभाव नहीं होता।
तुम बहुत समय तक सायों में रह चुकी हो, मेरी बच्ची।
गुआंग बो, तुमने वह देखा?
वह ज़बरदस्त था!
सिर्फ़ मेरी माँ ही उन्हें हरा सकती थीं।
मुझे सिखाइए कि उन्होंने वह कैसे किया।
नहीं, माफ़ करना।
माफ़ करना। ऑफ़साइड पर।
तुम्हारी माँ खुद को पहचानती थी।
क्या तुम यह जानते हो?
तुम अपने पूर्वजों के कर्मों का फल हो।
तुम्हारे परिवार की विरासत, अच्छी भी और बुरी भी,
वह सब तुम्हारी पहचान का हिस्सा है।
छुपो मत, भांजे।
उससे बस दर्द बढ़ता है।
हम जल्द ही एक साथ होंगे।
जनाब।
सिपाही तैयार हैं।
वह रास्ता कल भोर को खुलेगा।
मैं गाड़ियाँ तैयार करता हूँ।
अपनी साँसों के साथ चलो।
अपने दिल में झाँको,
रोशनी को भी और अंधकार को भी।
खुद को जानने के लिए,
तुम्हें उन दोनों का सामना करना होगा।
तुम्हारे पति ने हमें तबाह करने की कोशिश की।
और आयरन गिरोह उसका बदला चुकाने आया है।
अब मेरे पति पहले जैसे नहीं रहे।
उससे कोई फ़र्क नहीं पड़ता।
मेरे पति से तुम्हारे झगड़े का मेरे बच्चों से कोई लेना-देना नहीं है।
वे जा सकते हैं
लेकिन किसी को तो कीमत चुकानी होगी।
शाइलिंग। शांग ची।
अंदर जाओ।
मैं इन मेहमानों से बात करने जा रही हूँ।
लेकिन आपके पास अपनी शक्तियाँ नहीं हैं।
शांग ची, डरने की कोई बात नहीं है।
माँ।
पापा।
उसने मुझसे कहा था कि मैं बदल सकता हूँ।
कि मैं अपने अतीत को पीछे छोड़ सकता हूँ।
लेकिन वह गलत थी।
अगर मैंने इन्हें उतारा नहीं होता,
तो वे लोग यह करने की हिम्मत नहीं करते।
अब उन्हें इसकी कीमत चुकानी होगी।
तुम्हारा बॉस कहाँ है?
मुझे नहीं पता!
मुझे कसम से नहीं पता!
ठीक है।
खून का बदला खून से चुकाते हैं।
क्या तुम मेरी मदद करोगे?
हमें वह आदमी मिल गया जिसने तुम्हारी माँ की हत्या की थी।
हम दोनों के लिए उसे खत्म करना तुम्हारा अधिकार है।
और जब तुम लौटोगे,
हम टेन रिंग्स को वापस पहले जैसा बनाएँगे।
मैंने तुम्हें हर जगह ढूँढ़ा।
तुम ठीक हो?
मैं वैसा नहीं हूँ जैसा तुम्हें लगता है।
तुम उसके लिए माफ़ी माँग चुके हो। कोई बात नहीं...
मैं उसकी बात नहीं कर रहा।
ठीक है।
तो क्या बात है?
जब पापा ने मुझे उस आदमी को ढूँढ़ने भेजा जिसने मेरी माँ को मारा था,
मैंने तुमसे कहा था कि मैं वह काम पूरा नहीं कर सका।
मैंने झूठ बोला था।
मैंने सोचा कि मैं अपना नाम बदल लूँगा,
एक नई ज़िंदगी शुरू करूँगा, और मान लूँगा कि वह कभी हुआ ही नहीं।
लेकिन...
मैं जैसा इंसान बन गया हूँ, उससे वह नफ़रत करेंगी।
जब तुम सात साल के थे तबसे तुम्हारे पापा ने तुम्हें एक हत्यारा बनने की ट्रेनिंग दी।
जब तुम 14 साल के थे, उन्होंने तुम्हें किसी की हत्या करने भेजा।
जानते हो न यह कितना गलत है?
मेरी माँ की मौत उनके कारण हुई।
और अब वह उनके घर को तबाह करने आ रहे हैं।
खून का बदला खून से चुकाते हैं।
क्या कहा?
अब मैं वही करूँगा जो उन्होंने मुझे सिखाया।
मैं उन्हें मार डालूँगा।
वह आ गए।
नहीं!
तुम तैयार नहीं हो।
यह यहीं रहेगी।
क्या तुम उन लोगों की मदद करने आए हो जिन्होंने तुम्हारी माँ को कैद कर रखा है?
वह वहाँ नहीं है।
तुम उस जीव के झूठ के झाँसे में आ रहे हो जो हम सबको खत्म कर देना चाहता है।
क्या उन्होंने तुमसे यही कहा है?
मैं अपनी पत्नी की आवाज़ पहचानता हूँ।
तुम्हारी तरह मुझे भी अपनी बहन की याद आती है,
पर उसे सम्मान के साथ याद करने का यह तरीका नहीं है।
क्या तुमने उसका सम्मान किया था जब तुमने उसे अपने द्वार से लौटा दिया था?
बेवकूफ़। हमने तुम्हें बाहर किया था।
तुम्हारे अतीत के पाप इस जगह को तबाह कर देते।
मुझसे तमीज़ से बात करो, नौजवान।
मैंने तुमसे दस गुना ज़्यादा लंबी ज़िंदगी जी है।
मुझे जाने दो।
हम ऐसा नहीं कर सकते।
इसे जलाकर खाक कर दो।
रोको उसे!
क्या तुम अकेले मुझे रोकना चाहते हो?
मैं आपसे नहीं डरता।
हाँ, डरते हो।
तुमने अपनी सारी ज़िंदगी डरते हुए गुज़ारी है।
हमेशा भागते रहे,
हमेशा छुपते रहे।
जब वे उसे मारने आए, तुम वहाँ थे,
और तुमने कुछ नहीं किया।
तुम खिड़की पर खड़े उसे मरते हुए देखते रहे!
वह जा चुकी थीं और हमें आपकी ज़रूरत थी।
पर आपने हमारी बजाय इन बेहूदा चक्रों को चुना।
आपने अपने बेटे को एक हत्यारा बनाया।
आप यही चाहते थे न?
अगर आप उन्हें वापस ला भी पाते,
तो आपको क्यों लगता है कि वह आपसे कोई वास्ता रखतीं?
मुझे बचा लो।
मुझे बचा लो, मेरी जान।
मुझे बचा लो।
मैं आ रहा हूँ, मेरी जान।
उसने द्वार तोड़ दिया।
अगर हम साथ मिलकर नहीं लड़े, तो वे हम सबको मार डालेंगे।
तुम्हें लगता है कि मैं इस झाँसे में आ जाऊँगा?
तुम्हारे हथियार उनके सामने बेकार हैं।
हमें तुम्हारी मदद की कोई ज़रूरत नहीं है।
हम पराक्रमी टेन रिंग्स हैं और कोई...
हमें मिलकर लड़ना चाहिए।
उन्हें छोड़ दो।
उन्हें छोड़ दो!
वे क्या कर रहे हैं?
ड्वेलर-इन-डार्कनेस को खिलाने के लिए आत्माएँ चुरा रहे हैं।
अगर उसका ताकत बढ़ गई, तो वह द्वार तोड़कर आ जाएगा।
वह तो बस शुरुआत थी।
यह बहुत खतरनाक है।
मुझे अपने दोस्तों की मदद करनी है।
मरना मत।
सब तुरंत पानी के पास जाओ!
झील के पास चलो! चलो! जल्दी चलो!
ए, तुम्हारा भाई कहाँ है?
मुझे लगा तुम्हें पता होगा।
मुझे बचा लो।
आकाश की ओर निशाना लगाओ, या तो जीतेंगे या मरेंगे!
गहरी साँस लो।
शांग ची, डरने की कोई ज़रूरत नहीं है।
तुम्हारे पास हमारे ड्रैगन का दिल है।
मैं हमेशा तुम्हारा हिस्सा रहूँगी। और तुम्हारे पिता भी रहेंगे।
हमसे तुमने जो भी सीखा है, उसे लेकर अपना बना लो।
मुझे तुम पर बहुत नाज़ है।
हमारे परिवार को तुम्हारी ज़रूरत है।
जाओ।
निशाना लगाओ।
हमला!
तुम्हें अपने पिता को रोकना होगा!
माँ यहाँ नहीं हैं, पापा।
मेरे सामने से हट जा, लड़के।
नहीं।
शांत रहो, यार।
मैं मरा नहीं हूँ, बस नाटक कर रहा हूँ।
अब यहाँ आओ और मेरे साथ नाटक करो।
मुझे उसे बचाना होगा।
वह मुझे पुकार रही है।
काश कि यह सच होता।
पापा, प्लीज़।
आपके परिवार को आपकी ज़रूरत है।
मुझे बाहर निकालो!
सत्यानाश।
वह गाँव की ओर जा रहा है!
अगर उसे हमारे ड्रैगन की आत्मा मिल गई, तो उसे रोकना नामुमकिन हो जाएगा!
उसके गले पर निशाना लगाओ!
मुझे जाने दो।
जाने दो!
मैं दोबारा तुम्हें छोड़कर नहीं जाऊँगा।
बाप रे।
जाओ।
आज रात
हम उनका सम्मान करेंगे जिन्होंने हमारे लिए अपनी कुर्बानी दे दी।
वे योद्धाओं से बढ़कर थे।
वे हमारे माता-पिता थे,
हमारे भाई-बहन थे।
और हालाँकि उनकी यादें हमेशा हमारे दिल में रहेंगी,
आज हम उन्हें हमारे पूर्वजों के साथ विश्राम करने के लिए मुक्त करते हैं।
अलविदा, पापा।
माँ, हम ठीक हैं।
एक हज़ार साल पहले,
और आज से एक हजार साल बाद भी,
हम हमेशा एक साथ रहेंगे।
मुझे सच में लगा था कि हम मारे जाएँगे।
मैंने बस एक दिन पहले ही तीरंदाज़ी सीखी थी
और अब मैं रणभूमि में खड़ी आत्मा-खोरों को मार रही थी, वह भी शॉन की आंटी के साथ,
जो एक बेमिसाल जादुई कुंग फू देवी है।
और मैं उस वक्त अपनी बहन के साथ महान रक्षक को पकड़े हुए था,
कोशिश कर रहा था कि खूँखार आत्मा-खोर हमें खा न जाए।
खूँखार आत्मा-खोर बहुत ही खौफ़नाक था।
वह हमारे ड्रैगन की आत्मा को खाना चाहता था।
उससे उसे पूरे ब्रह्मांड को खत्म करने की ताकत मिल जाती।
हाँ।
मेरे पास बस एक तीर बचा था और मेरे मन में एक ही आवाज़ आ रही थी,
जहाँ मेरी माँ कह रही थी,
"तीर चला, बेवकूफ़!"
तो मैंने उस आत्मा-खोर के गले पर निशाना साधा और तीर चला दिया।
इसका निशाना एकदम सही बैठा।
और फिर शॉन ने दसों चक्रों की मदद से एक ज़बरदस्त कामेहमेहा आग का गोला बनाया,
जिसने उसके टुकड़े-टुकड़े कर दिए, और इसने दुनिया को बचा लिया।
हाँ, उस दिन हमने कुछ भले लोगों को खो दिया,
पर हम बच गए।
हम बच गए।
मुझे चिढ़ाने का इरादा पूरा हो गया न?
अरे, नहीं। हम तुम्हें चिढ़ा नहीं रहे हैं।
तो तुम्हारी बहन कहाँ है?
वह मेरे पापा के कंपाउंड में है, वहाँ का काम बंद करवा रही है।
हाँ, इसके पापा पिछले एक हज़ार साल से टेन रिंग्स के सरगना थे।
दो हफ़्ते पहले, तुम टिप के लिए कार पार्क कर रहे थे
और अब चाहते हो कि मैं मान लूँ कि तुमने दुनिया को
आत्मा-खोर राक्षसों से बचाया?
पता है मैंने जो कहा था उसका बदला ले रहे हो
पर एक दोस्त होने के नाते सच बोलने के लिए मैं माफ़ी नहीं माँगूँगी।
मैंने जो कहा, दिल से कहा और सच कहूँ तो मुझे वाकई लगता है
कि तुम यह जो कर रहे हो उससे मेरी बात साबित हो गई है।
ज़ाहिर है कि तुम लोग...
-क्या? -शांग ची।
शांग ची।
यहाँ पर।
मैं यहाँ हूँ।
मेरा नाम वोंग है।
हाँ, मुझे पता है, जनाब। मैं आपका बहुत बड़ा प्रशंसक हूँ...
क्या वे चक्र तुम्हारे पास हैं?
हाँ, बिल्कुल।
अच्छी बात है। चलो, हमें बहुत सी बातें करनी हैं।
तुम भी चलो।
मैं भी?
शायद हमें...
हाँ।
-हमें जाना होगा। -हाँ।
पता है कि यह अजीब है, पर मैं मैसेज करूँगी
और फिर हम दोबारा मिलेंगे। तुमसे मिलकर अच्छा लगा, जॉन।
मैं वेन्मो से पैसे भेज...
शांग ची एंड द लेजेंड ऑफ़ द टेन रिंग्स
ये हमारे शास्त्रों के किसी पुरातत्व से मेल नहीं खाते।
तुम्हारी क्या राय है?
यकीन से नहीं कह सकता।
ये वाइब्रेनियम के नहीं हैं। चिटौरी?
मैंने ऐसी एलियन तकनीक कभी नहीं देखी।
तुम्हें देने से कितने साल पहले से तुम्हारे पापा के पास ये थे?
करीब एक हज़ार साल।
इनके थर्मोलूमिनिसेंस से लगता है कि ये उससे भी पुराने हैं।
बहुत पुराने।
तुमने जब पहली बार चक्र इस्तेमाल किए,
हमने कमर-ताज में भी वह महसूस किया।
वह क्या है?
एक संकेत-दीप।
वे एक संदेश भेज रहे हैं।
कहाँ संदेश भेज रहे हैं?
माफ़ करना। मुझे इससे निपटने जाना होगा।
तुम्हें मेरा नंबर ब्रूस से मिल जाएगा। तुमसे मिलकर बहुत अच्छा लगा।
हाँ, मेरे पास उसका नंबर नहीं है।
यह अक्सर ऐसा करती है।
दोस्तो, सुरक्षित रहना।
इस सर्कस में तुम्हारा स्वागत है।
मुझे पता है कि यह सब समझना आसान नहीं है,
पर अब तुम्हें इसकी आदत डाल लेनी चाहिए।
अब से तुम्हारी ज़िंदगी ऐसे मोड़ लिया करेगी
जैसे तुमने पहले कभी नहीं देखे होंगे।
और अब वापस जाने का कोई रास्ता नहीं है।
तुम दोनों के सामने एक बहुत लंबा सफ़र है।
घर जाओ, थोड़ा आराम कर लो।
हाँ। यह अच्छा रहेगा।
हाँ। हाँ, हमें यही करना चाहिए।
या फिर...
संवाद अनुवादक शीला सिजिन मैथ्यूज़
वे इंतज़ार कर रहे हैं।
चलो, काम शुरू करते हैं।
हमें बहुत काम करना है।
जल्द होगी वापसी टेन रिंग्स की